CELEX: 62009TN0298
Language: fi
Date: 2009-07-22 00:00:00
Title: Asia T-297/09: Kanne 22.7.2009 — Evropaïki Dynamiki v. komissio

26.9.2009   
            
            
               FI
            
            
               Euroopan unionin virallinen lehti
            
            
               C 233/19
            
         Kanne 22.7.2009 — Evropaïki Dynamiki v. komissio
   (Asia T-297/09)
   2009/C 233/35
   Oikeudenkäyntikieli: englanti
   
      Asianosaiset
   
   
      Kantaja: Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Ateena, Kreikka) (edustajat: asianajajat N. Korogiannakis ja M. Dermitzakis)
   
      Vastaaja: Euroopan yhteisöjen komissio
   
      Vaatimukset
   
   
               —
            
            
               ensimmäisen oikeusasteen tuomioistuinta vaaditaan kumoamaan EASA:n (Euroopan lentoturvallisuusvirasto) päätökset, joilla se asetti monivaiheisessa menettelyssä toiselle sijalle tarjoukset, jotka kantaja oli jättänyt koulutusohjelmia (ESP-ISEP) varten tarjottavia ulkoisia palveluja koskevan avoimen tarjouskilpailun EAC/01/2008 tietojärjestelmien kehittämistä ja ylläpitoa koskevassa osassa 1 sekä tietojärjestelmien opetusta, testausta, koulutusta ja tukea koskevassa osassa 2 (EUVL 2009/S 22-030588), ja joista ilmoitettiin kantajalle kahdella erillisellä 12.5.2009 päivätyllä kirjeellä sekä kaikki tätä seuranneet EASA:n asiaan liittyvät päätökset, mukaan lukien se, jolla päätettiin tehdä sopimus tarjouskilpailun voittaneiden toimittajien kanssa
            
         
               —
            
            
               komissio on velvoitettava korvaamaan kantajalle kysymyksessä olevasta hankintamenettelystä aiheutuneena vahinkona 9 554 480 euroa
            
         
               —
            
            
               komissio on velvoitettava korvaamaan oikeudenkäyntikulut myös siinä tapauksessa, että kyseessä oleva kanne hylätään.
            
         
      Oikeudelliset perusteet ja pääasialliset perustelut
   
   Käsiteltävänä olevassa asiassa kantaja vaatii sellaisen vastaajan päätöksen kumoamista, jolla vastaaja asetti monivaiheisessa menettelyssä toiselle sijalle kantajan tarjoukset, jotka se oli jättänyt koulutusohjelmia (ESP-ISEP) (EAC/01/2008) varten tarjottavia ulkoisia palveluja koskevassa avoimessa tarjouspyyntömenettelyssä, ja jolla se teki sopimuksen tarjouskilpailun voittaneiden toimittajien kanssa. Kantaja vaatii myös korvausta vahingosta, jonka se väittää kärsineensä hankintamenettelyn johdosta.
   Kantaja esittää väitteidensä tueksi seuraavat oikeudelliset perusteet.
   Kantaja väittää ensiksi, että vastaaja on loukannut hyvän hallinnon ja yhdenvertaisen kohtelun periaatteita, koska se ei noudattanut varainhoitoasetuksen (1) 93 artiklan 1 kohdassa ja 94 artiklassa vahvistettuja poissulkemisen perusteita, kun se jätti sulkematta hankintamenettelyn ulkopuolelle erään voittaneen yhteenliittymän jäsenen, joka oli rikkonut sopimusvelvoitteitaan vastaajaan nähden. Näin toimiessaan vastaaja rikkoi täytäntöönpanosääntöjen 133a ja134 artiklaa.
   Kantaja väittää toiseksi, että vastaaja on rikkonut varainhoitoasetuksen 100 artiklan 2 kohtaa, koska se ei ole esittänyt asianmukaisia perusteluja. Kantajan mukaan komission esittämät näkemykset olivat luonteeltaan yleisiä, harhaanjohtavia ja epämääräisiä.
   Kantaja väittää kolmanneksi, että komissio on rikkonut varainhoitoasetuksen 130 artiklaa ja loukannut hyvän hallinnon, avoimuuden ja yhdenvertaisen kohtelun periaatteita, kun se laajensi lainvastaisesti tarjousten pätevyyttä.
   
      (1)  Euroopan yhteisöjen yleiseen talousarvioon sovellettavasta varainhoitoasetuksesta 25.6.2002 annettu neuvoston asetus (EY, Euratom) N:o 1605/2002 (EYVL L 248, s. 1).